「聲夢人氣王」炎明熹（Gigi）去年在劇集《青春本我》中是一位愛貓之人，原來現實生活中她亦是一位貓奴。日前，Gigi突然宣布升呢做「媽媽」，原來她飼養了一隻貓咪叫「炎三料」，更為貓貓開了一個IG帳號，大受歡迎 。Gigi日前為愛貓開設IG帳號，並在簡介寫下：「大家好，我是炎三料！7月19日出生，男。我媽@yiminghay，請多多指教。」網民都估計「炎三料」的名字由來是因為Gigi當年參賽《聲夢傳奇》時，以大熱姿態勇奪三獎，成為三料冠軍。
Gigi 在「炎三料」的IG帳號分享了多張可愛相片，當中有牠打呵欠的黑圖，並笑言：「我相信阿仔都會估唔到我會影到呢個時刻，真自豪哈哈！」 不少Gi炎粉（粉絲暱稱）在「炎三料」的IG留言笑謂：「估計三料的post會比主人多」，其後，Gigi搞笑代「炎三料」說：「媽媽你快啲出現覆佢哋啦！我打唔切啲字」、「媽媽點解你冇表情嘅？你太冷漠了」，而Gigi亦自編自導自演回覆：「冇啊，乖仔我點會呢？媽媽愛你。啵啵」。